钦定古今图书集成/历象汇编/岁功典/第053卷 > 《云南志书》 > 鹤庆府
## 钦定古今图书集成/历象汇编/岁功典/第053卷 > 《云南志书》 > 鹤庆府

朝霞山在城西南十里，晨霞绚彩其上。山畔有小穴，
围径六寸，有气出入如嘘吸，名“风洞。”土人目眚者，以
夏至之日群聚穴口熏之。

《夏至避暑北池　　　　　　》唐·韦应物

昼晷已云极，宵漏自此长。未及施政教，所忧变炎凉。
公门日多暇，是月农稍忙。高居念田里，苦热安可当。
亭午息群物，独游爱方塘。门闭阴寂寂，城高树苍苍。
绿筠尚含粉，圆荷始散芳。于焉洒烦抱，可以对华觞。